Rosalía ni deei pini shɛŋa mini piibu
Spanish yili yiinda ni yili sabira Rosalía nyɛla ŋun deei pina mini piibu pam, di nim nyɛ Grammy Award nim ayi, Latin Grammy Award nim anii, MTV Video Music Award nim anahi n-ti pahi MTV Europe Music Award. Yuuni 2017, o daa bahi la o tuuli studio album Los Ángeles, ka di daa chɛ ka o nya Best New Artist zaŋti 18th Annual Latin Grammy Awards.

Yuuni 2018, o daa bahi la o album din pahiri ayi El Mal Querer, album ŋɔ daa di la Best Latin Rock, Urban or Alternative Album zaŋti  62nd Annual Grammy Awards, di daa lahi chɛ ka o nya Best New Artist piibh (o daa lɛbi tuuli Spanish-language artist ŋun nya lala piibu ŋɔ), ka 20th Annual Latin Grammy Awards ni album ŋɔ daa di la Best Contemporary Pop Vocal Album n-ti pahi  Album of the Year, ka daa pahi solo yili yiinda ban nyɛ paɣaba buta ni bɛn deei pina ŋɔ. Rosalía nyɛ tuuli hali ni zuŋɔ ka na kuli nyɛ li, yili yiinda ŋun nya piibu zaŋti Best New Artist n-ti Grammy Awards mini Latin Grammy Awards. "Malamente", o yili shɛli din daa nyɛ tuuli o album ŋɔ ni, daa chɛ ka o di Latin Grammys zaŋti  Best Alternative Song mini Best Urban Fusion/Performance, din pahira o daa nya piibu zaŋti Song of the Year mini Record of the Year.

Yuuni  2019, o daa bahi la "Con Altura" ni Colombian yili yiinda  J Balvin n-ti pahi Spanish yili yiinda  El Guincho, yili ŋɔ daa nyɛla salo ni yu shɛli pam ka di chɛ ka o deei pina kamani Latin Grammy Award for Best Urban Song, MTV Video Music Award for Best Latin n-ti pahi  MTV Europe Music Award for Best Collaboration. Yuuni 2020, o mini Puerto Rican yili yiindaOzuna daa laɣimi yili"Yo x Ti, Tu x Mi", yili ŋɔ daa di la Best Urban Song mini Best Urban Fusion/Performance zaŋti  21st Annual Latin Grammy Awards, o daa la di Best Short Form Music Video zaŋti "TKN", o yili mini American yɛliparim lana Travis Scott. Yuuni 2021, o daa bahi la  "LA FAMA" o mini Canadian yili yiinda  The Weeknd n-daa yili li. Yuuni shɛli din daa paya na maa,  o daa bahi la "SAOKO" ka di daa nyɛ o album din pahiri ata tuuli yili, yili ŋɔ shinii daa di la Best Editing zaŋti 2022 MTV Video Music Awards.

Yuuni 2022, o daa bahi la o album din pahiri ata Motomami ka di daa nya salo yurilim pam mini da gari kpaŋmaŋ shɛli o ni daa pun niŋdi. 23rd Annual Latin Grammy Awards ni, album ŋɔ daa di la Album of the Year mini Best Alternative Music Album, ka di daa chɛ ka Rosalia lɛbi tuuli ŋun deei pini lala yaɣili ŋɔ gari yim ka nyɛ yili yiinda ŋun nyɛ paɣa. Din pahira, o yili "Hentai" daa nyɛla  Song of the Year, Best Alternative Song n-ti pahi  Best Short Form Video piibu. Album ŋɔ daa lahi ti Rosalía o Grammy Award din pahiri ayi, ka daa nyɛ din di Best Latin Rock or Alternative Album.

Pina mini piibu

Notes

Kundivihira 

Rosalía
Awards